***Heia Tufte!*** er en norsk reality-serie som gikk på TVNorge i 2005 og 2006. Her skulle den kjente fotballspilleren Erik Thorstvedt trene opp 16 «nerder» (som knapt hadde rørt en fotball før) til å bli et fotballag. Laget ble kalt Tufte IL, og etter tre intense måneder med trening skulle de møte et av Norges beste fotballag. I første sesong spilte de mot Vålerenga og i andre sesong Rosenborg.

Serien ble en kjempe-suksess for TVNorge og enkelte episoder i første sesong hadde over 800 000 seere. Den vant Gullruten i to kategorier på samme år; for beste underholdningsprogram og årets nyskapning.

Gjengen i Heia Tufte ble kåret til «Årets Navn» i VG 2005 av avisens lesere.

*Heia Tufte* var basert på den danske serien *FC Zulu* som gikk første gang i 2004. Nordisk film sto for produksjonen av både den danske og norske versjonen.

Om serien
---------

Navn
Laget i serien ble kalt Tufte IL, etter det begredelige laget i en Lotto-reklame som ender opp med å bruke litt av en lottopremie til å leie inn Peter Schmeichel i mål. Reklamen var fra 2002 og navnet ble brukt med Norsk Tippings tillatelse.

Konsept
Nordisk Film forsøkte først å selge programkonseptet til NRK, men de takket nei. Programmet endte dermed opp hos TVNorge som sa seg villige til å være med på å produsere to sesonger. I 2008 videresolgte Nordisk film konseptet til TV 2. Der ble serien kalt *FK Zebra*, og trent av Drillo. TVNorge protesterte kraftig mot salget fordi de mente konseptet var utviklet av dem.

Opphav
Programmet har dansk opphav og gikk på dansk TV 2 Zulu under navnet *FC Zulu*. Den danske versjonen gikk i tre sesonger i perioden 2004 til 2006. Programmet ble skapt av Zulus kanaldirektører Palle Strøm og Keld Reinicke på basis av en idé fra tv-skaperne Kasper Birch, Troels Dyhr og Ulrik E. Nielsen. Etter ett på danske TV hadde programkonseptet blitt solgt til 12 land.

Finalekampene
-------------

I første sesong spilte Tufte mot Vålerenga, som var under Kjetil Rekdals ledelse. Kampen endte 15-1 i Vålerengas favør. Tuftes eneste mål ble skåret av Sjur Marius Tomter.

I andre sesong møtte de Rosenborg på Lerkendal stadion med over 12 500 tilskuere. Kampen endte 8-4 for Rosenborg. Det siste målet ble skåret av Tufte og kom i forbindelse med en corner. Udi sørget for den skoringen. Han startet som lagets keeper, men ble sendt ut på banen midtveis i andre omgang og satte ballen i mål på overtid. Udi ble forøvrig kåret til Tuftes beste spiller.

Seertall og omtale
------------------

Første sesong hadde et seersnitt på 676 000. Noe som var svært høyt for TVNorge. Premieren ble sett av 452 000, noe som var blant de høyeste tallene som kanalen hadde hatt opp gjennom historien for en egenproduksjon. En av episodene ble sett av 810 000.

I andre sesong falt seertallene kraftig og ble i snitt liggende på 280 000. Finalen ble sett av 302 000. Sesongen ble av enkelte beskrevet som en flopp.

Dagbladets TV-anmelder gav den terningkast fem.

Deltakere
---------

|  |  |
| --- | --- |
| Sesong 1 (2005)
* Lars Olav Karlsen (29)
* Stian Jensen (30)
* Tommy Lund Karlsen (31)
* Thor Joachim Haga (27)
* Sjur Marius Tomter (22)
* Pål David Blakely (23)
* Bjørn Tore Hansen (21)
* Ehud «Udi» Kafri (28)
* Kenneth Liliegren (23)
* Øyvind Voldmo Larsen (26)
* Martin Bull Gudmundsen (26)
* Petter William Hansen (23) (2005)
* Kai Simon Fredriksen (26) (2005)
* Vebjørn Koksvik (26) (2005)
* Trym Vike-Kittelsen (23) (2005)
* Stian Birger Lindhom (23) (2005)
 | Sesong 2 (2006)
* Lars Olav Karlsen (29)
* Stian Jensen (30)
* Tommy Lund Karlsen (31)
* Thor Joachim Haga (27)
* Sjur Marius Tomter (22)
* Pål David Blakely (23)
* Bjørn Tore Hansen (21)
* Ehud «Udi» Kafri (28)
* Kenneth Liliegren (23)
* Øyvind Voldmo Larsen (26)
* Martin Bull Gudmundsen (26)
* Frode Sekanina (29) (2006)
* Rune Frøyland (34) (2006)
* Arne Skjærholt (21) (2006)
* Thor André Eråk (32) (2006)
* Daniel Andresen (19) (2006)
 |

DVD og CD
---------

Sesong 1 av Tufte ble lansert på DVD og solgte 100 000 eksemplarer på et par måneder. Det ble også gitt ut en CD, som blant annet inneholder fotballagets egen kampsang "Heia Tufte", samt 13 andre fotballsanger (både norske og utenlandske). CD solgte i 30 000 eksemplarer.

Fotnoter
--------

**Type nummerering**
1. ↑  Karlsen er født 1976 i Stavanger. Han har over flere år arbeidet som guide og daglig leder ved fotballmuseet på Ullevaal Stadion. Han er også kjent som en ivrig samler av autografer.

Referanser
----------

1. ↑  NRK - Tufte IL til Finnmark (18.10.2006)
2. ↑  Fyens - Generalen taber terræn (3.3.2008) «Det var fra hans hjerne og hånd, at programmer som "Åndernes magt", "FC Zulu" og "Klovn" kom på skærmen.»
3. 1 2 3  «AVM - FC Zulu nomineret til Emmy (18.10.2005)». Arkivert fra originalen 8. desember 2015. Besøkt 30. november 2015.
4. 1 2  «Cinerama - Heia Tufte (9.2.2006)». Arkivert fra originalen 5. mars 2016. Besøkt 29. november 2015.
5. ↑  VG - Heia Tufte er en gullgruve for TVNorge (29.10.2005)
6. ↑  Aftenposten - TVNorge med sine beste tall siden «Heia Tufte» (10.9.2014)
7. ↑  VG - En gjeng vinnere(24.12.2005)
8. ↑  VG - Fikk «Tufte» gratis av Norsk Tipping (6.10.2005)
9. ↑  Dagbladet - NRK vraket «Tufte» (26.10.2005)
10. ↑  Kampanje - Rasende på Tufte-salg (22.5.2008)
11. ↑  NRK - Vålerenga for sterke for Tufte IL (5.11.2005)
12. 1 2  VG - Tufte-keeperen scoret på RBK! (30.11.2006)
13. ↑  Se&Hør - Katastrofe for Tufte (27.9.2006)
14. 1 2  Dagbladet - Nerdenes hevn (29.9.2005)
15. ↑  «Siste.no - Tufte søker «talenter» (6.3.2006)». Arkivert fra originalen 27. november 2015. Besøkt 26. november 2015.
16. 1 2  Kampanje - Tufte ga TVNorge-baklengs (1.12.2006)
17. ↑  VG - Tapere og vinnere i TV-høsten (9.11.2006)
18. 1 2 3 4 5  Dagbladet - Kastet ut av Tufte (7.3.2006)
19. 1 2 3 4 5  Dagbladet - Hvilken nerd var mest talentløs? (26.9.2006) Arkivert 8. desember 2015 hos Wayback Machine.
20. ↑  DN - Tjener stort på Tufte-DVD (6.2.2006)
21. ↑  VG - Tufte-gutta på CD (3.11.2005)
22. ↑  Dagbladet - Skal brukeTufte-bonus på Ascona'n (6.2.2006)

Eksterne lenker
---------------

* (en) *Heia Tufte!* på Internet Movie Database Rediger på Wikidata

* (no) *Heia Tufte!* hos Filmfront Rediger på Wikidata

* (en) *Heia Tufte!* på The Movie Database – TV Rediger på Wikidata


|  |  |  |
| --- | --- | --- |
| Forrige mottaker:Stein Magne Lian | **VGs «Årets navn»**(2005) | Neste mottaker:Jan Egeland |